

**ORGANIZAČNÉ**

**POKYNY**

**** medzinárodnej olympiády detí a mládeže

ZIMNÁ KALOKAGATIA 2019

ŠTRBSKÉ PLESO,

12. – 13. marca 2019

**Vyhlasovateľ:**

Ministerstvo školstva vedy, výskumu a športu SR, Slovenská asociácia športu na školách,

Slovenský olympijský výbor a Kalokagatia na Slovensku

**Organizátori:**

Slovenská asociácia športu na školách, o. z. Kalokagatia na Slovensku – Zimná Kalokagatia,

športové zväzy – SLA, SZB, SAS, Športový klub Štrba, ŠSDaM Poprad-Tatry, Obec Štrba,

Štrbské Pleso, ZŠ Štrba a ďalšie subjekty v regióne.

**Termín konania: 12. – 13. marec 2019**

**Miesta konania a športové disciplíny: Štrbské Pleso**

*zjazdové lyžovanie - Interski*

*bežecké lyžovanie - areál bežeckého lyžovania*

*snowboard - Interski (slalom) , SNOW PARK (slope style)*

*biatlon - areál bežeckého lyžovania*

*FEESTYLE lyžovanie - SNOW PARK*

*RING BANDY - hokejový štadión Poprad*

**Program:**

**ŠPORTOVÉ SÚŤAŽE v bežeckom a zjazdovom lyžovaní, snowboarde, biatlone a ukážkových športoch Freestyle lyžovanie a Ring Bandy.**

**KULTURNE SÚŤAŽE - Výtvarná súťaž:** témy: „*Mám rád zimné športy***“**

*„Môj vzor, moja motivácia“*

**Súťaž vo fotografii:**

*„KALOKAGATIA – zameranie na šport, kultúru a umenie v symbióze s človekom a prírodou“.*

**SLÁVNOSTNÉ OTVORENIE – ŠTRBSKÉ PLESO, 12. marec 2019 o 10.00 hod.**

**Prezentácia:**

**11. marca 2019**

14.00 – 16.00 h PREZENTÁCIA účastníci z okresov – Poprad, Ružomberok a Liptovský Mikuláš - *miestnosť č. 56 areál bežeckého lyžovania Štrbské Pleso.*

14.00 – 16.00 h PREZENTÁCIA ubytovaných účastníkov - *miestnosť č. 56 areál bežeckého lyžovania Štrbské Pleso.*

**12. marca 2019**

7.30 – 9.30 h PREZENTÁCIA – *areál bežeckého lyžovania – STAN v priestoroch štartu* (vedľa veže) Štrbské Pleso

**Pri prezentácii:**

* **Odovzdajú účastníci** vyplnené **tlačivá** na ubytovanie, stravovanie, štartovné a súpisku vytlačenú zo školského portálu. Tlačivá si prinesú v dvoch vyhotoveniach.

*Upozornenie:* Bez potvrdenej prihlášky vysielajúcou školou nebudú pretekári pripustení k štartu.

* podpísané tlačivo **Súhlas dotknutej osoby so spracovaním osobných údajov a**

**fotografovaním na podujatí** (tlačivo v prílohe).

Uhradia štartovné vo výške: **10 €** (športovec aj doprovod) - uhrádza sa vopred na účet

**SK82 1111 0000 0013 7601 5029 alebo** pri prezentácii vo výške: **12 €** (športovec aj doprovod).

*Do poznámky* treba uviesť : **názov akcie a šport** *(napr. ZK*), **názov školy, celé meno a priezvisko pretekára.**

Úhradu na účet treba realizovať najneskôr tri dni vopred.

Potvrdenie o zaplatení si každý prinesie k prezentácii.

**ŠTARTOVNÉ TREBA UHRADIŤ na účet do 28. februára 2019.**

**Je veľmi dôležité dodržať časový rozpis prezentácie!!!**

**Po všeobecnej časti prezentácie sa účastníci presunú na jednotlivé športoviská, kde si preberú štartové čísla a následne prebehne TECHNICKÁ PORADA.**

**Rozpis prevzatia štartových čísiel:**

*zjazdové lyžovanie - pri reštaurácii Slalom*

*bežecké lyžovanie a biatlon - kancelária A6 (prvá bunka v areáli bež.lyžovania)*

*snowboard a freestyle - v stane, kde prebehne všeobecná časť prezentácie*

*RING BANDY - obdrží dresy priamo pred začiatkom súťaže - hokejový štadión Poprad*

**ÚČASTNÍCI:**

Žiaci a žiačky základných škôl v SR v športoch programu Zimnej Kalokagatie, ktorí sa včas prihlásili na školskom portály a zaslali **potvrdenie svojej účasti** organizátorovi na tlačive PRIHLÁŠKA, ktorá je k účasti záväzná (nahlásili účasť, stravovanie príp. ubytovanie).

**Vekové kategórie** sú uvedené pri jednotlivých športoch.

**POZOR!**

**Športová disciplína SNOWBOARD, FREESTYLE a RING BANDY má svoju súťaž len 12.3. Pre všetkých účastníkov sa zabezpečuje STRAVOVANIE v deň súťaže.**

**V prípade záujmu vieme zabezpečiť ubytovanie deň vopred za ÚHRADU na základe záväznej prihlášky.**

**SNOWBOARD bude rozšírený o disciplínu snowboardcross.**

Program:

11:30 - 12:30 slalom

13:00 - 14:00 snowboardcross

14:30 - 15:30 slopestyle

**DOPRAVA:**

***Dopravu do miesta konania pretekov:*** Zabezpečujú školy samostatne.

Pokyny k cestovnému tvoria prílohu športových propozícií.

***Doprava na podujatí*:**

Je riešená kyvadlovo SKI BUSOM z centrálneho parkoviska pri autobusovej a vlakovej stanici do centra pretekov k  hotelu FIS.

**PARKOVANIE** v mieste pretekov je vyhradené hlavne na centrálnom parkovisku.

A**utobusy a mikrobusy MUSIA parkovať LEN na centrálnom parkovisku.**

V priestoroch cesty smerom k Heliosu a na parkovisku pri servisných bunkách v bežeckom areáli na Štrbskom Plese je vyhradené parkovisko - **pre osobné autá s označením, ktoré si musíte vypísať a následne vytlačiť TU:**

<https://pretekaj.sk/tools/parking/?event=2019kalokagatia>

**Obmedzenie:** Ak škola príde viac ako dvoma autami musí parkovať na centrálnom parkovisku.

Všetky dopravné prostriedky **musia byť označené PARKOVACIOU tabuľkou**, ktorú si na uvedenom linku VYTLAČIA. Označenie musí byť vypísané, a viditeľné pre kontrolu obecnej polícii, ktoré bude dopravu koordinovať.

POZOR! V prípade, že označenie nebudete mať organizátori neumožnia vstup vozidlu na vyhradené parkovacie miesta.

**STRAVOVANIE**:

Zabezpečené je v mieste ubytovania a v stravovniach pri športoviskách.

Vopred žiadame dodržiavať ROZPIS STRAVOVANIA, ktorý tvorí prílohu. **Zároveň Vás prosíme o toleranciu ak sa vytvoria na miestach určité čakacie doby.**

**Obedy sú zabezpečené pre všetkých účastníkov na Štrbskom Plese v Reštaurácii - Plesnivec, Hotel Toliar a Penzión Furkotka –** presný rozpis škôl rozdelených na obedy dostanú účastníci pri prezentácii.

Pre ubytovaných sú raňajky a večere väčšinou zabezpečené na jednotlivých ubytovniach.

**Raňajky sa podávajú na ubytovniach v časoch od 7.00 hod.**

**Obedy na Štrbskom Plese od 11.00 – 14.00 hod. a večera po príchode na ubytovňu od 18.00 hod. Všetci účastníci musia predkladať na stravu STRAVENKY.**

***Stravovacie dni:***

večera 11.3. - pre tých, ktorí o to požiadali a uhradia si náklady,

raňajky 12.3. - pre ubytovaných z 11.3.,

obed 12.3. - pre všetkých účastníkov, ktorí o to v prihláške požiadali,

večera 12.3. - pre ubytovaných súťažiacich (okrem športov, ktorý svoju súťaž končia 12.3 obedom).,

raňajky 13.3. - pre ubytovaných z 12.3.

obed 13.3. - pre všetkých účastníkov (stravovanie končí obedom).

Strava sa bude podávať po predložení stravných lístkov, ktoré dostanú vedúci súťažných škôl pri prezentácii.

V priestore športovísk bude pre účastníkov zabezpečený **pitný režim, v priestoroch STANU, kde prebehne prezentácia.**

***Časový harmonogram stravovania:***

Raňajky – od 7.00 – 8.00 h

Obed – od 12.00 – 15.00 h

Večera – od 18.00 – 21.00 h

**UBYTOVANIE:**

Je zabezpečené v hoteloch a penziónoch na Štrbskom Plese a jeho blízkom okolí (max. do 15 km). Ubytovanie bude zabezpečované podľa jednotlivých škôl a pohlaví. Rozpis ubytovania obdržia účastníci pri prezentácii.

**Pri ubytovaní treba odovzdať jednu prezenčnú listinu (zabezpečte si dve kópie, jednu odovzdávate pri prezentácii).**

UPOZORNENIE:

V ubytovacích zariadeniach je potrebné riadiť sa platným vnútorným poriadkom a **dodržiavať zásady bezpečnosti a ochrany zdravia!!!**

Za prípadné škody spôsobené niektorým z členov výpravy (družstva) zodpovedá vedúci – vzniknutú škodu treba uhradiť (okrem prípadných sankcií).

**POISTENIE:**

Vyhlasovateľ **nezabezpečuje poistenie účastníkov**. Za zdravotný stav a ich poistenie zodpovedá vysielajúca organizácia. Je potrebné, aby každý účastník mal so sebou kartičku poistenca.

**ZDRAVOTNÍCKA SLUŽBA:**

Je zabezpečená v mieste konania športových súťaží **Dobrovoľným zborom Tatranskej horskej služby.**

**Školy by mali byť vybavené aj vlastným zdravotníckym materiálom, hlavne čo sa týka špeciálnych krémov na opuchy a proti bolesti, krémy na opaľovanie s ochranným faktorom, obväzový materiál ( hlavne sťahovacie obväzy).**

**Nezabudnite na povinnosť mať PRILBU!**

**Rešpektovanie zásad FAIR PLAY:**

Olympiáda detí a mládeže ZIMNÁ KALOKAGATIA 2019 vo svojej podstate nepredpokladá také postupy a prístupy, ktoré by boli v rozpore so zásadami „čistej hry“. V prípade porušenia týchto zásad môže byť vinník vylúčený z ďalšieho priebehu podujatia. Naopak, príkladné činy v duchu fair play budú po skončení súťaží ocenené trofejou KALOKAGATIE.

Na podujatí budú prítomní aj zástupcovia Klubu fair play Slovenského olympijského výboru.

**Škola, ktorá nastupuje na ZIMNÚ KALOKAGATIU sa zaväzuje dodržiavať zásady**

**FAIR PLAY.**

Počas olympiády sa budú udeľovať: **ZELENÉ KARTY FAIR PLAY** (ďalej len Fair play karta).

Fair play karta je pravým opakom známych červených a žltých kariet, ktoré rozhodca udeľuje za priestupok proti pravidlám. Môže ju dostať nielen športovci, ktorý nefauluje, neodvráva rozhodcovi, prizná svoj priestupok, v kritickej situácii počas športového zápolenia či preteku sa zachová čestne, ale aj tréner, rodič, pedagóg. Rozhodca môže Fair play kartou oceniť aj súperovi, obecenstvu (napr. za originalitu povzbudzovania v duchu fair play, za vtipné plagáty, heslá, atď.). Ocenenie Fair play kartou možno uskutočniť hneď po podujatí.


Pri slávnostnom vyhodnotení sa môže udeľovať špeciálna Cena fair play .

**SLÁVNOSTNÉ OTVORENIE:**

Stretnutie všetkých účastníkov bude o 9.50 h pred amfiteátrom na Štrbskom Plese.

Samotné **slávnostné otvorenie začne o 10.00 h.**

UPOZORNENIE: organizátor nezodpovedá za stratu osobných vecí.

****

**Účastníci ZIMNEJ KALOKAGATIE 2019 sa môžu počas podujatia zúčastniť VÝSTAVY ocenených výtvarných prác**

**13. marca 2019 - hotel PATRIA, Štrbské Pleso.**

**V prílohách:**

MAPA tratí bežeckého lyžovania

ČASOVÝ ROZPIS súťaže v bežeckom lyžovaní

MAPA tratí biatlonu

ČASOVÝ ROZPIS súťaže v biatlone

**Informácie sledujte na stránkach FB ZImnaKalokagatia.**